OpenLLM-France/wikimedia huggingface dataset:
# Moviment 26 de Març

El Moviment 26 de Març (M26) és un partit polític esquerrà de l'Uruguai, d'orientació marxista-leninista. Des de la seva fundació, el 1971, fins al 30 de març del 2008, va formar part de la coalició política del Front Ampli. Entre els militants més rellevants del M26 destaquen l'escriptor Mario Benedetti i el fundador del FA, Líber Seregni. El M26 va participar durant les eleccions generals del 1989 però mai no va arribar a obtenir massa seguiment per part dels votants. L'any 2008 es va separar del FA per diferències ideològiques. Així mateix, es va integrar a l'Assemblea Popular i actualment forma part del Consell Bolivarià dels Pobles.

## Referències

* ↑ (castellà) Història del Moviment 26 de Març
* ↑ (castellà) Diputat Raúl Sendic (f) Arxivat 2016-03-03 a Wayback Machine.
* ↑ (castellà) Diputada Ángeles Balparda Arxivat 2016-03-04 a Wayback Machine.
* ↑ (castellà) Por qué nos fuimos
* ↑ (castellà) Programa de l'Assemblea Popular

## Enllaços externs

* Lloc web oficial del Moviment 26 de març (castellà)
# Stenhuggarita

La stenhuggarita és un mineral de la classe dels òxids. Rep el nom del suec stenhuggare, picapedrer, en honor de Brian Harold Mason (18 d'abril de 1917 - 3 de desembre de 2009), geoquímic, mineralogista i meteorista neozelandès.

## Característiques

La stenhuggarita és un arsenit de fórmula química CaFeSb(AsO₃)₂O. Va ser aprovada com a espècie vàlida per l'Associació Mineralògica Internacional l'any 1966, sent publicada per primera vegada el 1970. Cristal·litza en el sistema tetragonal. La seva duresa a l'escala de Mohs és 4.
Segons la classificació de Nickel-Strunz, la stenhuggarita pertany a «04.JB: Arsenits, antimonits, bismutits; amb anions addicionals, sense H₂O» juntament amb els següents minerals: fetiasita, manganarsita, magnussonita, armangita, nanlingita, asbecasita, trigonita, finnemanita, gebhardita, derbylita, tomichita, graeserita, hemloïta, freedita, georgiadesita i ekatita.

## Formació i jaciments

Va ser descoberta a la mina Långban, a Filipstad (Comtat de Värmland, Suècia), on es va trobar en forma de cristalls tetragonals molt petits de color taronja. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Stenhuggarite» (en anglès). Mindat. [Consulta: 3 febrer 2022].
# Peiròlas

Peiròlas (en occità; en francès es diu Peyrolles) és una vila de la regió d'Occitània, departament de l'Aude, districte de Limós, cantó de Coisan, situada a 358 metres d'altura sobre el nivell del mar, que té uns 60 habitants. El terme té unes 1500 hectàrees. Com a llocs destacats cal esmentar la Pedra Dreta (una pedra que és gairebé un monument fàl·lic) i el sender de les terres roges.
El poble s'esmenta el segle IX com Petrolas, i més tard com Peyrolis, Peirola, Peirols, Pairolles, i altres variants. El 1781 pren la forma francesa Peyroles o Peyrolles.
# Serra de Marina (desambiguació)

«Serra de Marina» té aquests significats:
* Serra de Marina, nom del conjunt de les serres costaneres de la comarca de la Selva situades entre els termes municipals de Blanes i Tossa de Mar.
* Un dels noms de la serralada de Marina o serra de la Conreria a les comarques del Maresme, Vallès Oriental i Barcelonès.
* Son Serra de Marina, nucli de població del terme de Santa Margalida, Badia d'Alcúdia
* Antoni Serra de Marina, Sa Pobla, Raiguer, s. XVI, Sindic Clavari del Sindicat Forà
# Philautus cuspis

Philautus cuspis és una espècie de granota que es troba a Sri Lanka.
Està amenaçada d'extinció per la pèrdua del seu hàbitat natural.

## Referències

* Manamendra-Arachchi, K. & Pethiyagoda, R. 2004. Philautus cuspis. Llista Vermella d'Espècies Amenaçades de la UICN 2006. Consulta: 8 de gener de 2008.
# Molignée

El Molignée és un petit riu de Bèlgica que neix a la Província de Namur i desemboca al Mosa al municipi d'Anhée.
La vall de la Molignée és rica de punts d'interès històric i turístic: el castell de Montaigle, el mas fortificat de Falaën, les abadies de Maredsous i de Maredret, el castell d'Ermeton-sur-Biert, …
El cabal mitjà a Anhée és d'1,6 m³, s'han mesurat extrems de 2,4 m³ als 2001 i d'1,0 m³ a 1997. Un antic ferrocarril que segueix la vall del riu s'ha transformat en sender per dresines a pedal.
Té un afluent major, el Flavion.

## Referències

* ↑ Bassin hydrographique de la Molignée: Facteurs abiotiques (en francès). volum 1. Direction Générale des Ressources Naturelles et de l'Environnement, 2001, p. 205. ISBN 9782960002942.
* ↑ «De spoorwegfietsen van La Molignée» (en neerlandès).
* Afluents del Mosa en orde davall->damunt
Dieze - Niers - Swalm - Roer - Geleenbeek- Geul - Jeker - Voer - Berwijn - Julienne - Llègia - Ourthe - Hoyoux - Mehaigne - Samson -Sambre - Bocq - Burnot - Molignée - Lesse - Viroin - Semois - Bar - Kuer (Chiers) :
Vegeu també : • Mosa • França • Bèlgica • Països Baixos :
# Michael B. Jordan

Michael Bakari Jordan, conegut com a Michael B. Jordan (Santa Ana, 9 de febrer de 1987), és un actor estatunidenc.

## Filmografia
### Cinema

| Any | Títol | Rol | Notes |
| 1999 | Black and White | Adolescent #2 | |
| 2001 | Hardball | Jamal | |
| 2007 | Blackout | C.J. | |
| 2009 | Pastor Brown | Tariq Brown | |
| 2012 | Red Tails | Maurice 'Bumps' Wilson | |
| 2012 | Chronicle | Steve Montgomery | |
| 2013 | Fruitvale Station | Oscar Grant | |
| 2013 | Justice League: The Flashpoint Paradox | Cybor | Veu |
| 2014 | That Awkward Moment | Mikey | |
| 2015 | Fantastic Four | Johnny Storm/Entorxa humana | |
| 2015 | Creed | Adonis Creed | |

### Televisió

| Any | Títol | Rol | Notes |
| 1999 | The Sopranos | Rideland Kid | Capítol "Down Neck" |
| 1999 | Cosby | Mike | Capítol: "The Vesey Method" |
| 2002 | The Wire | Wallace | 13 capítols |
| 2003–06 | All My Children | Reggie Porter Montgomery | |
| 2006 | CSI: Crime Scene Investigation | Morris | Capítol: "Poppin' Tags" |
| 2006 | Without a Trace | Jesse Lewis | Capítol: "The Calm Before" |
| 2007 | Cold Case | Michael Carter | Capítol: "Wunderkind" |
| 2009 | Burn Notice | Corey Jensen | Capítol: "Hot Spot" |
| 2009 | Bones | Perry Wilson | Capítol: "The Plain in the Prodigy" |
| 2009 | The Assistants | Nate Warren | 13 capítols |
| 2009–11 | Friday Night Lights | Vince Howard | 26 capítols |
| 2010 | Law & Order: Criminal Intent | Danny Ford | Capítol: "Inhumane Society" |
| 2010 | Lie to Me | Key | 2 capítols |
| 2010–11 | Parenthood | Alex | 16 capítols |
| 2012 | House, MD | Will Westwood | Capítol: "Love is Blind" |
| 2012 | County | Travis Hancock | Capítol pilot |
| 2014 | Ridiculousness | Estrella convidada | |
| 2014 | The Boondocks | Pretty Boy Flizzy | Veu |
| 2015 | Running Wild with Bear Grylls | Estrella convidada | Capítol 7 temporada 2 |

## Referències

* ↑ Bronner, Sasha. «Michael B. Jordan, 'Fruitvale' Star, Reveals His Early Tap Dancing Roots (PHOTOS)». The Huffington Post, 23-01-2013.
* ↑ ; Goldberg, Lesley«'Parenthood' Reunion: Michael B. Jordan to Co-Star in Jason Katims/Jason Ritter Drama». The Hollywood Reporter, 10-02-2012. [Consulta: 17 juny 2013].
* ↑ Andreeva, Nellie. «Where Are NBC’s ‘The Office’, ‘Parks & Recreation' And ‘Up All Night’ Renewals?». PMC, 10-05-2012. [Consulta: 17 juny 2013].
# Ratpenat d'orelles rodones de Spix

El ratpenat d'orelles rodones de Spix (Tonatia bidens) és una espècie de ratpenat que es troba a l'Argentina, el Brasil, el Perú, el Paraguai i Trinitat i Tobago.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Tabgha

Tabgha (àrab: الطابغة, aṭ-Ṭābiḡa; hebreu: עין שבע, Ein Sheva‎, ‘Font de Set’) és un jaciment arqueològic situat al nord-oest del llac de Tiberíades, a Israel. Tradicionalment es considera que és el lloc on va tenir lloc el miracle de la multiplicació dels pans i els peixos (Mc 6:30-46) i la quarta aparició de Jesús ressuscitat (Jn 21:1-24), després de la crucifixió. Fins a 1948 hi hagué un poble àrab palestí.

## Església de Tabgha

El sacerdot Mader i el doctor Scheider de la Görres Gesellschaft de Colònia, excavant prop de Tabgha, a principis del segle xx, trobaren els fonaments d'una gran església bizantina, amb un bonic paviment de mosaic que representava galls dindis, cigonyes, ànecs en mig de flors de lotus, tot en quasi perfecte estat de conservació.
Sílvia d'Aquitània, en llur Peregrinació a Palestina, allà pels anys 383, parla d'una església construïda sobre pedra, en la qual, segons la tradició, Jesús multiplicà els pans i els peixos per donar menjar a 5.000 homes. Aquest pedra restava a la vista dels pelegrins.
En efecte, en el centre del bema trobaren la pedra, que sobresortia del paviment; els mosaics mostraven el cistell de pans i els peixos. Els sòcols de les quatre petites columnes que sostenien la taula col·locada sobre la pedra, eren visibles encara.
L'estructura superior de l'església ha desaparegut. Segons els arqueòlegs, no hi havia cap dubte que es tractava de l'església de l'Heptapegon, mencionada en el Commematorium del principi del segle v.

## Referències

* Apèndix nº. 10 pags. 12-13 de l'enciclopèdia Espasa.
# Savakanmaindan

Savakanmaindan (o Savakan Maindan, Saavanmaindan i Chavakanmaindan) fou un monarca del regne de Jaffna i rei o virrei de Tambralinga. Era fill del rei savakan Chandrabhanu de Tambralinga que va ocupar el tron tàmil del nord de Ceilan el 1255. Durant el seu govern a Jaffna, el viatger venecià Marco Polo va visitar el nord-est de l'illa de població tàmil.

## Govern

Chandrabhanu es va traslladar al nord després del seu fracàs en la invasió del sud de Ceilan i es va assegurar el tron d'un regne tàmil al nord al voltant de 1255. Durant aquest temps, el seu fill Savakanmaindan va administrar Tambralinga. Jatavarman Sundara Pandya I, el sobirà de l'imperi Pandya de Tamilakam va intervenir el 1258 i va imposar a Chandrabhanu la sobirania Pandya; el rei del nord va haver d'entregar anualment elefants i joies precioses com a tribut. Un segon intent de Chandrabhanu per envair el sud va incitar al príncep Jatavarman Veera Pandya I, germà de l'emperador Jatavarman Sundara Pandya I a intervenir vers 1262-1264. Chandrabhanu va morir en batalla. Veera Pandyan va hissar la bandera victoriosa de Pandya (amb un brai) al temple de Koneswaram a Konamalai. El Kudumiyamalai Prasasti de l'onzè any del regnat de Veera Pandya esmenta les riqueses que aquesta conquesta va portar als Pandyes. Savakanmaindan, qui havia resistit a les forces de Jatavarman Veera Pandya a Jaffna Patnam (Jaffnapatam), va heretar el tron del nord tàmil a la mort del seu pare .
Savakanmaindan va resistir inicialment al sobirà Pandya però finalment es va sotmetre. Va ser premiat i se li va permetre retenir control del regne de Jaffna mentre Sundara Pandya va quedar com emperador suprem Pandyan. Marco Polo, descriu l'imperi de Sundara Pandya com el més ric en el món; el viatger va visitar el regne de Jaffna fins a Trincomalee, i va descriure el locals sota el rei Sendemain com majoritàriament despullats i alimentant-se d'arròs i carn. La terra era abundant amb rubís i altres pedres precioses, tot i que en aquest temps Savakanmaindan ja no pagava tributs als Pandyes. Quan Savakamaindan es va embarcar en una altra invasió del sud, els Pandyes sota el rei Maravarman Kulasekara Pandyan I un altre cop va envaïr i derrotar les seves forces a finals de la dècada de 1270. Per superar el poder tàmil a la regió, finalment van instal·lar un dels seus ministres i príncep (que havia estat a càrrec de la invasió), Kulasekara Cinkaiariyan, un Aryacakravarti com a rei.

## Referències

* ↑ Kallidaikurichi Aiyah Nilakanta Sastri (1929).
* ↑ The Journal of the Siam Society, 1976, Volume 64. pp.305
* ↑ deSilva 67
* ↑ de Silva, A History of Sri Lanka, p.91-92
* ↑ Kunarasa, K The Jaffna Dynasty, p.
# Picaflors de cor sagnant

El picaflors de cor sagnant (Prionochilus percussus) és una espècie d'ocell de la família dels dicèids (Dicaeidae) que habita boscos de la Península Malaia, Sumatra, Borneo, illes Natuna i Java.

## Referències

* ↑ «Picaflors de cor sagnant». Cercaterm. TERMCAT, Centre de Terminologia. Rev. 20/01/2022(català)
# Mount Horeb

Mount Horeb és una població dels Estats Units a l'estat de Wisconsin. Segons el cens del 2000 tenia 5.860 habitants.

## Demografia

Segons el cens del 2000, Mount Horeb tenia 5.860 habitants, 2.228 habitatges, i 1.544 famílies. La densitat de població era de 777,5 habitants per km².
Dels 2.228 habitatges en un 38,8% hi vivien nens de menys de 18 anys, en un 57,1% hi vivien parelles casades, en un 9,5% dones solteres, i en un 30,7% no eren unitats familiars. En el 24,3% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,07.
Per edats la població es repartia de la següent manera: un 28,8% tenia menys de 18 anys, un 6,8% entre 18 i 24, un 34% entre 25 i 44, un 17,4% de 45 a 60 i un 13% 65 anys o més.
L'edat mediana era de 34 anys. Per cada 100 dones de 18 o més anys hi havia 86,8 homes.
La renda mediana per habitatge era de 55.513 $ i la renda mediana per família de 63.234 $. Els homes tenien una renda mediana de 40.850 $ mentre que les dones 27.391 $. La renda per capita de la població era de 23.359 $. Aproximadament el 0,8% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Horeb» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Mount Horeb». American Fact Finder. Oficina del Cens dels Estats Units, 12-01-2010.
# Molibdomenita

La molibdomenita és un mineral de la classe dels òxids. Rep el nom del grec μόλυβδος per "plom" i μήυη per "lluna".

## Característiques

La molibdomenita és un òxid de fórmula química PbSeO₃. Cristal·litza en el sistema monoclínic. La seva duresa a l'escala de Mohs és 3,5. Segons la classificació de Nickel-Strunz, la molibdomenita pertany a «04.JF - Selenits sense anions addicionals, sense H₂O".

## Formació i jaciments

Va ser descoberta a la mina Cacheuta, situada a la localitat de Cacheuta del departament de Luján de Cuyo, a Mendoza, Argentina. A banda d'altres indrets de l'Argentina, també ha estat descrita a Bolívia, el Canadà, Mèxic, els Estats Units, Alemanya, República Txeca i Anglaterra.

## Referències

* ↑ «Molybdomenite» (en anglès). Mindat. [Consulta: 20 abril 2018].
# Rasclet de l'Orinoco

El rasclet de l'Orinoco (Laterallus levraudi) és una espècie d'ocell de la família dels ràl·lids (Rallidae) que habita llacunes i pantans del nord de Veneçuela.

## Referències

* ↑ IUCN «Laterallus levraudi» (en anglès). The IUCN Red List of Threatened Species. BirdLife International, 07-08-2018. DOI: 10.2305/iucn.uk.2018-2.rlts.t22692340a131379965.en.
# NGC 46

NGC 46 és una estrella F8 en la constel·lació dels Peixos, que va ser identificada el 22 d'octubre de 1852 per Edward Joshua Cooper, qui la va classificar incorrectament com una nebulosa.

## Vegeu també

* Llista d'objectes NGC

## Referències

* 1 2 3 4 5 6 7 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ «New General Catalogue objects: NGC 1 - 49». [Consulta: 28 juliol 2013].

## Enllaços externs

* NGC 46 en WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images
# Taberno

Taberno és una localitat de la província d'Almeria. L'any 2005 tenia 1.085 habitants. La seva extensió superficial és de 44 km² i té una densitat de 24,7 hab/km². Les seves coordenades geogràfiques són 37° 28′ N, 2° 04′ O. Està situada a una altitud de 704 metres i a 128 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.023 | 1.002 | 1.002 | 974 | 990 | 1.012 | 1.032 | 1.081 | 1.085 | 1.106 |
# Petko Siràkov

Petko Siràkov (búlgar: Петко Сираков) (Valtxi Dol, 16 de febrer de 1929 - Sofia, 8 d'abril de 1996) va ser un lluitador búlgar que va competir durant la dècada de 1950. Combinà la lluita grecoromana i la lluita lliure. Era el pare del futbolista Nasko Siràkov.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la competició del pes semi pesat del programa lluita grecoromana.
En el seu palmarès també destaquen dues medalles al Campionat del Món de lluita en estil lliure, d'or el 1957 i de plata el 1959 i una de plata a la Copa del Món de lluita de 1956 en estil grecoromana.

## Referències

* ↑ Goli︠a︡ma ent︠s︡iklopedii︠a︡ Bŭlgarii︠a︡ (en bu), 2011-2012, p. 4034. ISBN 978-954-8104-23-4.
* 1 2 «Olympedia – Petko Sirakov». [Consulta: 27 març 2023].
* ↑ «International Wrestling Database». [Consulta: 27 març 2023].
# Set lleis dels fills de Noè

Les Set lleis dels fills de Noè (en hebreu: שבע מצוות בני נח) són segons el judaisme, el nombre de manaments bàsics d'origen diví que van ser lliurats al profeta Noè, els quals han de ser obeïts pels fills de Noè, és a dir per tota la humanitat. Aquests preceptes són citats en el Talmud com: un manament positiu pel que fa a establir corts de justícia, i sis prohibicions en contra de la idolatria, la blasfèmia, l'assassinat, la conducta sexual impròpia, el robatori, i el menjar carn d'un animal viu. Les persones que compleixen els set preceptes per a les nacions s'anomenen noahites.
El pacte d'Elohim amb Noè és anterior a l'entrega de la Torà al profeta Moisès, tant els hebreus com les altres nacions del món es guiaven sota aquests set preceptes bàsics, els patriarques d'Israel; Abraham, Isaac, i Jacob es van regir sota aquestes senzilles normes. El profeta Noè és l'avantpassat de tota la humanitat, i el dipositari dels set preceptes universals, la seva descendència ha de seguir aquestes lleis. Noè i la seva família van ser salvats del gran Diluvi, i quan van emergir de l'arca que havien construït, Jehovà va celebrar un nou pacte amb ells i amb tota la humanitat.
# Pioneer 9

Pioneer 9, també denominada Pioneer D, va ser una sonda espacial de la NASA llançada el 8 de novembre de 1968 mitjançant un coet Delta des de Cap Canaveral.
Pioneer 9 va ser la quarta sonda d'una sèrie de sondes (formada per Pioneer 6, Pioneer 7, Pioneer 8 i Pioneer E, amb les quals va treballar conjuntament) amb la missió de realitzar el primer estudi detallat del vent solar, el camp magnètic interplanetari i els raigs còsmics, proporcionant dades pràctiques sobre les tempestes solars.
La sonda estava estabilitzada per rotació, amb un gir de 60 rpm i amb l'eix de gir perpendicular al plànol de l'eclíptica. Tenia forma de cilindre recobert de cèl·lules solars del qui sobresurten antenes i mastelers. Disposava d'una antena direccional d'alt guany, podent transmetre a 512, 256, 64, 16 o 8 bps. Es podia triar el format de l'enviament de dades entre quatre possibles modalitats, amb tres d'aquestes quatre aptes per a l'enviament de dades científiques (32 paraules de 7 bits per trama). L'altra modalitat era utilitzada per enviar telemetria sobre l'estat de la sonda. Al seu torn, es disposava de quatre maneres d'operació:
* Temps real: les dades eren obtingudes i transmeses directament, sense ser emmagatzemades, segons la velocitat d'enviament i la modalitat seleccionada.
* Emmagatzematge de telemetria: les dades eren guardades i enviades simultàniament, segons la velocitat d'enviament i la modalitat seleccionada.
* Emmagatzematge del cicle de treball: es recollia i guardava una única trama de dades científiques a la major velocitat possible, 512 bps; es podia triar l'interval entre la recollida i emmagatzematge de successives trames entre 2 i 17 minuts, amb una capacitat total per emmagatzemar dades de fins a 19 hores.
* Lectura de memòria: s'enviaven les dades llegint-les de la memòria de la sonda, enviant-les a la velocitat adequada segons la distància de la nau a la Terra.
La Pioneer 9 va quedar fora de servei en 1983.

## Referències

* «Pioneer 6-7-8-9-E». [Consulta: 20 abril 2009].
* «Pioneer 9», 05-08-2008. [Consulta: 20 abril 2009].
* «Pioneer 6, 7, 8, 9, E». Arxivat de l'original el 2010-07-21. [Consulta: 20 abril 2009].

## Vegeu també

* Programa Pioneer
* Pioneer 6
* Pioneer 7
* Pioneer 8
* Pioneer E

## Enllaços externs

* Pioneer 9 en n2yo.com
* The Pioneer Missions en www.nasa.gov Arxivat 2011-08-15 a Wayback Machine.
# Molibdita

La molibdita és un mineral de la classe dels òxids. Possiblement es tracta de l'ocre molíbdic incert de William Phillips i altres autors del segle xix. Robert Greg i William Lettsom la van anomenar molibdina entre els anys 1854 i 1858 pel fet que contenia molibdè i oxigen. El nom va ser canviat per l'actual per August Breithaupt el 1858.

## Característiques

La molibdita és un òxid de fórmula química MoO₃, sent una espècie aprovada per l'Associació Mineralògica Internacional. Cristal·litza en el sistema ortoròmbic. La seva duresa a l'escala de Mohs es troba entre 3 i 4. Segons la classificació de Nickel-Strunz, la molibdita pertany a «04.EA: Òxids i hidròxids amb proporció Metall:Oxigen =< 1:2», juntament amb la tantita.

## Formació i jaciments

Va ser descoberta en un filó de quars de l'àrea de Knöttel, a Krupka, dins el Districte de Teplice (Regió d'Ústí nad Labem, República Txeca). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.
Als territoris de parla catalana ha estat descrita a les mines de Costabona, situades a la localitat de Prats de Molló i la Presta, a la comarca del Vallespir (Catalunya del Nord). També ha estat citada a la mina Fra Joan, a Setcases, i a la mina Roca del Turó, a Molló, ambdues localitats a la província de Girona (Catalunya).

## Referències

* ↑ «Molybdite» (en anglès). Mindat. [Consulta: 7 gener 2022].
# Rec de la Muntanya

El Rec de la Muntanya és un canal d'aigua francès que alimenta el Canal del Migdia. El rec pren l'aigua del riu Alzeau al municipi d'Arfons, a la Muntanya Negra i desemboca al Rec de la Plana que alimenta el Canal del Migdia. El rec pren les aigües del vessant sud de la Muntanya Negra de rierols i dels rius Alzeau, Lampy, la Bernassonne i el Rieutord, també de les aigües de la presa de la Galaube. Passa per la Presa de Les Capmases que no existia en el moment de la construcció del rec. Una mica més lluny, al sud del poble del mateix nom, el rec canvia de vessant i passa al costat nord de la Muntanya Negra a través d'un túnel d'obra amb estil de volta de Vauban en l'anomenat túnel de les Cammazes de 122 m de llarg per 3 d'alt. Aquesta obra va ser realitzada per Sébastien Le Prestre de Vauban, després de la mort de l'ideòleg del Canal del Migdia Pierre-Paul Riquet. La façana de la sortida del túnel va ser reconstruïda al segle xviii. Abans de la construcció del túnel, el rec alimentava el Sor a Conquet que està situat a 620 m d'altitud. El Sor era captat pel Rec de la Plana al costat de Sorèze al costat del Pont de Crouzet, que està a 245 m.
# Myia (cràter)

Myia és un cràter amb coordenades planetocèntriques de -50.24 ° de latitud nord i 256.73 ° de longitud est, sobre la superfície de l'asteroide del cinturó principal (4) Vesta. Fa 2.59 km de diàmetre. El nom adoptat com a oficial per la UAI el 21 de novembre de 2012. fa referència a Mia filla de Pitàgores i Teano, esposa de Miló de Crotona.

## Referències

* ↑ "Myia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Waithe, Mary Ellen. Martinus Nijhoff Publishers. A History of Women Philosophers, 1987.